በሊቢያ ጥቃትን በማቀነባባር የተጠረጠረው ግለሰብ ከወንጀል ነጻ ነው ተባለ
የቤንጋዚዉን ጥቃት አቀነባበረሃል የተባለው  ግለሰብ ከመወንጀል ነፃ መሆኑ  ተገለጸ ።እኤአ በ2012 በሊቢያ ቤንጋዚ የአሜሪካ ኤምባሲ ላይ በደረሰው ጥቃት ዋና አቀነባባሪ ተብሎ የተከሰሰው ግለሰብ በአሜሪካ ፍረድ ቤት ከከባድ ክስ ነፃ ተብሏል።እንደ አውሮፓውያኑ የዘመን አቆጣጣር በ2012 በሊቢያ ቤንጋዚ በሚገኘው የአሜሪካ ኤምባሲ በደረሰው ጥቃት ሁለት አሜሪካውያንና ሊቢያውያን ህወታቸው ማለፉ የሚታወስ ነው፡፡በወቅቱ ጥቃቱን ያደረሰው ዋና አቀነባበሪ አህማድ አቡ ከታላ ነው በሚል አሜሪካ ለፍርድ አቅርባው ነበር፡፡ግለሰቡ የምስራቅ ሊቢያ ተወላጅ ሲሆን በጋዳፊ አገዛዝ ለረጅም ዘመን በማረምያ ቤት መቆየቱን ተከትሎ የተቃዋሚ ቡድን መሥርቶ ጥቃት ሲፈፅም እንደነበረ ይታወሳል፡፡ ግለሰቡ አስቀድሞ የግንባታ ሠራተኛ እንደነበር ቢቢሲ በዘገባው አስታውሷል፡፡ሆኖም አሁን ከዋሺግተን የወጡ መረጃዎች እንደሚያሳዩት ከሆነ ደግሞ አህመድ አቡ ካታላ ከተመዘገበበት የሽብር ክስ ነፃ መሆኑና  በግድያም እጁ እንደሌለበት ዘገባዉ አመልክቷል፡፡እኤአ ከ1979 ወዲህ በአሜሪካ ታሪክ አምባሳደር ሆነው የተገደሉት ክሪስ ሰቴፈንስ ለነጩ ቤተ መንግስት ትልቅ የራስ ምታት ሆኖ ቆይቷል፡፡ እኤአ በመስከረም 2012 በደረሰው ጥቃት አራት የኤምባሲ ጠባቂዎችም ሞተዋል፡፡በወቅቱ የአሜሪካ የውጭ ጉዳይ ሚኒስትር የነበሩት ሂላሪ ክሊንተን በሪፐብሊካኖች ዘንድ ጠንካራ ሥራ ባለመስራታቸዉ ጥቃቱ እንደተፈፀመ ትችት ቀርቦባቸዉ ነበር፡፡የዋሺንግተኑ ፍርድ ቤት ካታላ ከተመዘገበበት 18 የወንጀል ክስ በ14ቱ ነፃ መሆኑን አረጋግጧል፡፡በቀሪዎቹ አራት ማለትም ለሽብርተኞች የቁሳቁስ ድጋፍ ማድረግ፤ ሆን ብሎ በማጥፋት፤ በንብረት ላይ ጉዳት በማድረስና ጥቃቱ  በደረሰበት ጊዜ በከፊል አውቶማቲክ መሣርያ መያዝ ብሎም መጠቀምን ጨምሮ ክስ ተመስርቶበታል፡፡ተከሳሹ  በ2014 ሊቢያ ውስጥ በአሜሪካ ወታደሮች በቁጥጥር ስር ውሎ እንደነበር ቢቢሲ በዘገባዉ አስታዉሷል፡፡     